Brucella

Brucella generoa bakterio Gram negatiboz osatuta dago, bazilo txikiak direnak (kokobaziloak). Aerobioak dira eta ez dira mugikorrak. Ez dute esporarik sortzen.

Genero honetan 7 espezie daude, denak animalien parasitoak. Espezie bakoitzak gordeleku desberdina du:

 Brucella melitensis-ek ahuntzak eta ardiak infektatzen ditu.
 B. abortus-ek behiak infektatzen ditu.
 B. suis-ek txerriak
 B. ovis-ek ardiak
 B. canis-ek txakurrak
 B. marinus-ek itsasoko ugaztunak
 B. neotamae

Espezie hauetatik lau patogenoak dira gizakiarentzat: B. melitensis, B. abortus, B. suis eta B. canis. Espezie hauek eragiten duten gaitza bruzelosia da, gizakiak animalietatik harrapatzen duena (zoonosi bat izanik, beraz).

Brucella-ren ezaugarri biokimiko nagusiak honako hauek dira:

 aerobio hertsiak: (O/H: +/-)
 oxidasa (+)
 katalasa (+)
 nitratoak erreduzitzen dituzte
 urearen hidrolisia (+) (ureasa dute).

Laborategiko hazkuntza-inguruetan Brucella-k hazkuntza motela du. Horregatik, lagin klinikoek inkubazio epea ohi baino luzeago behar dute.

Rhizobiales